CELEX: 62010TN0070
Language: mt
Date: 2010-02-19 00:00:00
Title: Kawża T-70/10: Rikors ippreżentat fid- 19 ta’ Frar 2010 — Feralpi vs Il-Kummissjoni

17.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 100/61
            
         Rikors ippreżentat fid-19 ta’ Frar 2010 — Feralpi vs Il-Kummissjoni
   (Kawża T-70/10)
   2010/C 100/91
   Lingwa tal-kawża: it-Taljan
   
      Partijiet
   
   
      Rikorrenti: Feralpi Holding SpA (Brescia, l-Italja) (rappreżentanti: G. Roberti, avukat, I. Perego, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               Tannulla d-deċiżjoni kkontestata.
            
         
               —
            
            
               Tannulla jew tnaqqas il-multa imposta mid-deċiżjoni kkontestata.
            
         
               —
            
            
               Tikkundanna l-Kummissjoni Ewropea għall-ispejjeż.
            
         
      Motivi u argumenti prinċipali
   
   Feralpi Holding tinvoka l-motivi li ġejjin:
   
               —
            
            
               ksur tal-prinċipju ta’ kolleġjalità, billi l-Kummissjoni ma ssottomettitx, lill-kulleġġ tal-Kummissarji, it-test tad-deċiżjoni kkontestata li jinkludi kull punt ta’ fatt u ta’ liġi meħtieġ;
            
         
               —
            
            
               użu ta’ bażi legali żbaljata. F’dan ir-rigward, ir-rikorrenti tqis li l-Kummissjoni ma setatx tibbaża d-deċiżjoni kkontestata, li tikkonstata ksur tal-Artikolu 65 tat-Trattat KEFA, fuq ir-Regolament 1/2003 (1), ladarba dan it-Trattat skada;
            
         
               —
            
            
               ksur tad-drittijiet tad-difiża. Fuq dan il-punt ir-rikorrenti ssostni li l-Kummissjoni ma bagħtitilhiex dikjarazzjoni tal-oġġezzjonijiet u ma ppermettitilhiex li teżerċita d-drittijiet ta’ difiża tagħha. Barra minn hekk, il-Kummissjoni imponiet lil Feralpi Holding termini mhux xierqa u pprekkludietha mid-drittijiet ta’ aċċess tagħha;
            
         
               —
            
            
               ksur tal-kriterji għall-imputazzjoni tal-ksur. Skont ir-rikorrenti, il-Kummissjoni attribwiet, inġustament, il-ksur lil Feralpi Holding, mingħajr ma qieset it-tibdiliet tal-istruttura tal-kumpannija li saret fil-frattemp;
            
         
               —
            
            
               barra minn hekk, ir-rikorrenti ssostni li billi ma ħadietx inkunsiderazzjoni r-relazzjoni ta’ sostituzzjoni li teżisti bejn il-vireġ tal-ħadid li jsaħħu l-konkrit u l-prodotti l-oħra mmanufatturati mill-industrija tal-azzar, bħat-travi u xbieki, il-Kummissjoni wettqet żball meta ddefinixxiet is-suq rilevanti u kisret, mingħajr ġustifikazzjoni, id-dimensjoni Komunitarja tiegħu;
            
         
               —
            
            
               ir-rikorrenti ssostni wkoll li l-Kummissjoni kklassifikat l-aġir analizzat fid-deċiżjoni bħala ksur uniku, kumpless u kontinwu tar-regoli Komunitarji tal-kompetizzjoni u allegat li Feralpi Holding kienet ipparteċipat f’dan il-ksur; għaldaqstant, il-Kummissjoni kisret l-Artikolu 65 KEFA u wettqet evalwazzjoni żbaljata tal-fatti;
            
         
               —
            
            
               fl-aħħar lok, ir-rikorrenti ssostni li l-konvenuta wettqet żball meta ffissat l-ammont tal-multa.
            
         
      (1)  Regolament tal-Kunsill (KE) Nru 1/2003, tas-16 Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU Edizzjoni Speċjali bil-Malti, Kapitolu 8, Vol. 2, p. 205).